**Oznámenie o začatí realizácie prieskumu trhu**

**Verejný obstarávateľ aplikuje  prieskum trhu, pričom si verejný obstarávateľ vyhradzuje právo/možnosť uzatvorenia zmluvy s hospodárskym subjektom, ktorý predloží najnižšiu ponuku.**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | Národné centrum zdravotníckych informácií je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ. |
| Adresa | Lazaretská 26, 811 09 Bratislava |
| IČO | 00165387 |
| DIČ | 2020830119 |
| Kontaktná osoba/telefón, email: | Ing. Miriama Ištvánová, tel.: 02/ 57 269 666,  Miriama.istvanova@nczisk.sk |
| Internetová adresa (URL): | http://www.nczisk.sk |

**2**. **Predmet prieskumu trhu**

Zákazka na dodávku služieb

**3**. **Názov prieskumu trhu**

Poskytnutie pripojenia na internet

**4. Stručný opis prieskumu trhu**:

Pripojenie na internet 1Gb/s symetrickou linkou a 6 verejných IP adries v lokalite Datacube Data Center, Kopčianska 92/D Bratislava.

**5. Rozdelenie na časti**

NIE, uchádzač predloží ponuku na celý predmet zákazky.

**6. Finančný limit**

Neprekročiteľný finančný limit pre predmet zákazky **je 15 000,00 bez** **DPH.** V prípade prekročenia limitu, bude verejný obstarávateľ opakovať predmetné obstarávanie, ak bude potrebovať predmetnú službu využívať .

**7. Kódy CPV: Hlavný slovník:**

**64200000-8**

**8. Variantné riešenie:** Variantné riešenia sa nepripúšťajú**.**

**9. Miesto plnenia predmetu zákazky:**

Miestom plnenia je sídlo verejného obstarávateľa: Datacube Data Center, Kopčianska 92/D, Bratislava, kontaktná osoba: Ing. Vladimír Daňo, [vladimir.dano@nczisk.sk](mailto:vladimir.dano@nczisk.sk), tel .č +421 902 110 273

**11. Termín plnenia**

Dĺžka trvania zmluvy je 24 mesiacov. Realizácia do 14 dní od podpísania objednávky.

**12. Kritéria na vyhodnotenie ponúk**

Kritériom na vyhodnotenie je najnižšia cena za celý predpokladaný obsah a rozsah predmetu zákazky– tabuľka č. 1.

Celková cena bez DPH za dodanie tovaru musí byť stanovená ako konečná, vrátane všetkých nákladov (priame aj nepriame náklady vrátane dopravy).

Cena musí zahŕňať všetky ekonomicky odôvodnené náklady na predmet zmluvy/objednávky a primeraný zisk.

**13. Lehota a miesto predkladania ponúk:**

Lehota na predkladanie ponúk je uvedená v systéme josephine., ponuka sa predkladá prostredníctvom systému JOSEPHINE.

**14. Príprava**

14.1 Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

Lehota viazanosti ponuky je stanovená do: 30.04.2021

**15. Spôsob predloženia**

15.1. Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

15.2 V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

15.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

15.4 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

**16. Obsah ponuky**

Ponuka musí obsahovať minimálne tieto dokumenty:

16.1 Doklad o oprávnení poskytovať predmetnú službu – sken dokumentu, alebo potvrdenie o zápise do zoznamu hospodárskych subjektov – postačí odkaz na stránku uvo.gov.sk.

16.2. Čestné prehlásenia tvoriace prílohy tejto výzvy, podpísané oprávnenou osobou uchádzača.

16.3.Zoznam poskytnutých služieb rovnakých alebo obdobných ako je predmet zákazky za predchádzajúce 3 roky od dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky, minimálne 2 zákazky.

16.4 Cenová ponuka - Návrh uchádzača na plnenie kritérií, predložený vo forme podľa tabuľky č. 1 tejto výzvy

16.5. Návrh zmluvy o poskytnutí služby na uskutočnenie požadovaných služieb, podpísaný v pdf. formáte a vo formáte word.

Ak uchádzač nie je platcom DPH, uvedie túto skutočnosť v ponuke!

**17. Obchodné podmienky**

17.1. Miesto dodania predmetu zákazky – adresa sídla kupujúceho

17.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla kupujúceho/objednávateľa podľa bodu 1, tejto výzvy.

b) Dodací list/preberací protokol

Súčasťou faktúry musí byť samostatne doložený doklad, ktorý potvrdzuje, že došlo k dodaniu a prebratiu tovaru – prevzatie potvrdzuje oprávnený zástupca zadávateľa svojím podpisom.

c) Splatnosť faktúry – 30 dní, odo dňa doručenia druhej zmluvnej strane.

d) Záruka a uplatňovanie reklamácií

Záruka na dodaný tovar sa vyžaduje v súlade s platnými právnymi predpismi Slovenskej republiky, v rozsahu minimálne 24 mesiacov.

Zmluva o poskytnutí služieb na zadaný predmet zákazky nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

**18. Výsledok prieskumu trhu**

Prieskum trhu slúži na určenie predpokladanej hodnoty budúceho verejného obstarávania, avšak verejný obstarávateľ si vyhradzuje právo/možnosť uzatvorenia zmluvy s hospodárskym subjektom, ktorý predloží najnižšiu ponuku.

Verejný obstarávateľ si vyhradzuje právo zrušiť tento postup zadávania zákazky v prípade, že úspešná ponuka presiahne stanovený finančný limit pre zákazku podľa bodu 6. tejto výzvy a príslušných ustanovení zákona.

Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky.

Všetci uchádzači, ktorí predložia ponuku budú informovaní o výsledku vyhodnotenia ponúk.

S úspešným uchádzačom, ktorý ponúkne najnižšiu cenu na celý predmet obstarávania pri dodržaní všetkých podmienok a požiadaviek verejného obstarávateľa, bude uzavretá zmluva o poskytnutí služby.

**\_\_\_\_\_\_\_\_\_\_\_\_\_\_\_\_\_\_\_\_\_**

**Ing. Peter Bielik**

generálny riaditeľ

Tabuľka č. 1

**Cenová ponuka -** **návrh na plnenie kritérií prieskum trhu**

|  |  |  |
| --- | --- | --- |
| **Návrh na hodnotenie** | | |
| Obchodné meno uchádzača : | | |
| Adresa uchádzača : | | |
| IČO : | DIČ : | IČ DPH: |
| Zapísaný v Obchodnom registri Okresného súdu ......., oddiel: ............, vložka: .............. | | |
| Štatutárni zástupca/ci podľa dokladu o oprávnení podnikať: | | |
| Tel: |  | |
| e-mail : |  | |
| Bankové spojenie : | | |
| IBAN : | | |

|  |  |  |  |  |  |  |
| --- | --- | --- | --- | --- | --- | --- |
| P. č. | Názov položky |  | **počet** | **Cena bez DPH za 1 celok** | **Cena spolu bez DPH** | **Cena spolu s DPH** |
| Položka č. 1 | **Jedorázový zriadovací poplatok** | **celok** | **1** |  |  |  |
|  |  |  |  | **Cena za 1 mesiac bez DPH** | **Cena za 24 mesiacov bez DPH** | **Cena spolu s DPH** |
| Položka č. 2 | **Prevádzkové mesačné náklady** | **mesiac** | **24** |  |  |  |
| **Cena spolu za položky č. 1 a č 2** | | | | |  |  |

V............................................ dňa .............................

..........................................................................

meno, priezvisko a podpis oprávnenej osoby uchádzača

**Príloha č. 1**

**Opis predmetu zákazky**

Pripojenie na internet 1Gb/s symetrickou linkou a 6 verejných IP adries v lokalite Datacube Data Center, Kopčianska 92/D Bratislava.

**Príloha č. 2**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený poskytovať služby, ktoré sú predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t.j. zamestnancami uchádzača, osobami vykonávajúcimi činnosť pre uchádzača na základe dohôd v zmysle Zákonníka práce), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať službu vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača

**Príloha č. 3**

**ČESTNÉ VYHLÁSENIE**

**o neprítomnosti konfliktu záujmov záujemca/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM**

v súvislosti s uvedeným postupom zadávania vyššie uvedenej zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača